**3. NAPIREND**

**E L Ő T E R J E S Z T É S**

**Balatonhenye Község Önkormányzata Képviselő-testületének**

**2016. szeptember 21-i nyilvános ülésére.**

**Tárgy:** A települési szilárd hulladékkal kapcsolatos önkormányzati rendelet módosítása

Előterjesztő: Kovács Csaba Károly polgármester

Előkészítette: Tóthné Titz Éva aljegyző

Jogszabállyal nem ellentétes.

 előterjesztő dr .Szabó Tímea jegyző

Tisztelt Képviselő-testület!

A hulladékról szóló 2012. évi CLXXXV. törvény (a továbbiakban: Ht.) és a hozzá kapcsolódó végrehajtási rendeletek 2016. április 1-től hatályba lépett rendelkezései megváltoztatták a hulladékgazdálkodási közszolgáltatás jogszabályi kereteit. A Ht. szerint, 2016. április 1. napjától az állami hulladékgazdálkodási közfeladatok tekintetében létrehozott Nemzeti Hulladékgazdálkodási Koordináló és Vagyonkezelő Zrt. az állami hulladékgazdálkodási közfeladat ellátása érdekében kezeli, nyilvántartja az ingatlanhasználó személyes adatait, beszedi a közszolgáltatási díjat, kifizeti a közszolgáltatóknak a hulladékgazdálkodási közszolgáltatásért felelős miniszter által meghatározott díjat, végzi a kintlévőségek kezelését, NAV útján történő behajtását. Az önkormányzat feladatkörében a helyi közszolgáltatásra vonatkozó részletszabályok rendeletben történő megállapítása, a közszolgáltató kiválasztása és a közszolgáltatási szerződés megkötése marad.

Tekintettel ezen változásokra a helyi rendelet módosításában megnevezésre került a Nemzeti Hulladékgazdálkodási Koordináló és Vagyonkezelő Zrt., mint a közszolgáltatás díj számlázója és beszedője, valamint a Szolgáltatóra vonatkozóan hatályon kívül helyezésre kerültek az adatkezelésre vonatkozó szabályok.

A rendelet tervezet egyéb módosításaiban az elkülönítetten gyűjtött hulladékra vonatkozó szabályok kerültek rögzítésre.

A rendelet tervezet a környezet védelmének általános szabályairól szóló 1995. évi LIII. törvény 48. § (3) bekezdésében biztosított véleményezési jogkörében eljáró Fejér Megyei Kormányhivatal Környezetvédelmi és Természetvédelmi Főosztály részére megküldésre került. A Főosztály a véleményét a rendelet tervezetről megküldte, melyben a következő megállapítást tette: a Fejér Megyei Kormányhivatal Környezetvédelmi és Természetvédelmi Főosztálya részéről kifogást nem emel, a tervezetet a képviselő-testület részére elfogadásra javasolja.

Kérem a Tisztelt Képviselő-testületet, hogy az előterjesztést megvitatni szíveskedjen.

INDOKOLÁS

A hulladékról szóló 2012. évi CLXXXV. törvény (a továbbiakban: Ht.) és a hozzá kapcsolódó végrehajtási rendeletek 2016. április 1-től hatályba lépett rendelkezései megváltoztatták a hulladékgazdálkodási közszolgáltatás jogszabályi kereteit, tekintettel a változásokra, a települési szilárd hulladékkal kapcsolatos hulladékkezelés helyi közszolgáltatásról és a közterületek tisztántartásáról szóló önkormányzati rendelet módosítása szükséges.

1.§-ban beépítésre került a közszolgáltatási díjak számlázását és díjak beszedését végző szervezet, a Nemzeti Hulladékgazdálkodási Koordinációs és Vagyonkezelő Zártkörűen Működő Részvénytársaság.

2.§-ban az elkülönített hulladékgyűjtés kibővítéseként a konténeres gyűjtőszigetes mellet megjelent a házhoz menő szelektív hulladékgyűjtés.

3.§-ban az elkülönített gyűjtés céljára szolgáló eszközöket bővíti a kerekes hulladékgyűjtő és emblémás zsák bevezetésével.

4.§-ban hatályon kívül helyezett jogszabályhelyek a rendelet aktualizálását segítik elő. Az adatkezelést, a díjak számlázását és beszedését illetően.

5.§-ban a rendelet hatálybalépése került meghatározásra.

 **Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Balatonhenye Község Önkormányzata Képviselő-testülete …/2016.(…..) önkormányzati rendelete a települési szilárd hulladékkal kapcsolatos hulladékkezelési helyi közszolgáltatásról és a közterületek tisztántartásáról szóló 11/2004. (VI.18.) önkormányzati rendelete módosításáról.

Társadalmi-gazdasági hatása: A közszolgáltatást igénybe vevők részéről várhatóan nem lesz érzékelhető a változás, a számla kiállítója és a díj beszedője változik, valamint bővül a szelektív hulladék gyűjtési mód a házhoz menő szelektív hulladékgyűjtés bevezetésével.

Költségvetési hatása: nincs

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: nincs.

A rendelet megalkotásának szükségessége: A jogszabály módosítása a magasabb szintű jogszabályokkal való harmonizáció megteremtése miatt szükséges.

A rendelet megalkotása elmaradása esetén várható következmények: Törvényességi észrevétel.

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: nincs

Kérem a Tisztelt Képviselő-testületet, hogy az előterjesztést megvitatni szíveskedjenek.

**Balatonhenye Község Önkormányzata Képviselő-testületének**

**/2016. (…..) önkormányzati rendelete**

**a települési szilárd hulladékkal kapcsolatos hulladékkezelési helyi**

**közszolgáltatásról és a közterületek tisztántartásáról szóló 11/2004. (VI. 18.) önkormányzati rendelete módosításáról**

Balatonhenye Község Önkormányzata Képviselő-testülete a hulladékról szóló 2012. évi CLXXXV. törvény 88. § (4) bekezdésében kapott felhatalmazás alapján, a hulladékról szóló 2012. évi CLXXXV. törvény 35. §-ában meghatározott feladatkörében eljárva a környezet védelmének általános szabályairól szóló 1995. évi LIII. törvény 48. § (3) bekezdésében biztosított véleményezési jogkörében eljáró Fejér Megyei Kormányhivatal Környezetvédelmi és Természetvédelmi Főosztály véleményének kikérésével a következőket rendeli el:

1. § Balatonhenye Község Önkormányzata Képviselő-testületének a települési szilárd hulladékkal kapcsolatos hulladékkezelési helyi közszolgáltatásról és a közterületek tisztántartásáról szóló 11/2004. (VI. 18.) önkormányzati rendelete (a továbbiakban: Hgr.) 5.§-a a következő (5) bekezdéssel egészül ki:

„(5) A közszolgáltatási díj számlázását és a díjak beszedését a Nemzeti Hulladékgazdálkodási Koordinációs és Vagyonkezelő Zártkörűen Működő Részvénytársaság végzi.”

2. § A Hgr. 8.§ (1) bekezdés b) pontja helyébe a következő rendelkezés lép:

„ b) az elkülönített hulladékgyűjtés céljára,

 ba) a gyűjtőszigetre kihelyezett konténerek rendszeres ürítése,

 bb) a házhoz menő szelektív hulladékgyűjtés havi egy alkalommal történő ürítése;”

3.§ A Hgr. 26.§ (1) bekezdés helyébe a következő rendelkezés lép:

„ (1) Az elkülönített gyűjtés céljára

1. a közterületre kihelyezett konténer áll az ingatlanhasználók részére,
2. melyek kialakítása jelzi rendeltetésüket, jelöléssel, felirattal ellátott vagy speciális kialakítású, így különösen más színű,

ab) melybe kizárólag a rendeltetésének megfelelő anyag helyezhető.

1. a házhoz menő szelektív hulladékgyűjtésre a Közszolgáltató

ba) kerekes hulladékgyűjtő edényt biztosít az egész évben szolgáltatást igénybevevők részére,

bb) emblémás zsákot biztosít üdülőingatlan esetén, a szolgáltatást igénybe vevők részére.”

4.§ Hatályát veszti a Hgr.

a) 8.§ (2)-(5) bekezdése,

b) 13.§ (6) bekezdése,

c) 26.§ (2) bekezdése.

5.§ Ez a rendelet a kihirdetését követő napon lép hatályba.

 Kovács Csaba Károly dr. Szabó Tímea

 polgármester jegyző

A kihirdetés napja: 2016.

 dr. Szabó Tímea

 jegyző